***A 14. sorszámú Bányaművelő megnevezésű szakképesítés szakmai és vizsgakövetelménye[[1]](#footnote-1)***

1. AZ ORSZÁGOS KÉPZÉSI JEGYZÉKBEN SZEREPLŐ ADATOK

1.1. A szakképesítés azonosító száma: 34 544 02

1.2. Szakképesítés megnevezése: Bányaművelő

1.3. Iskolai rendszerű szakképzésben a szakképzési évfolyamok száma: 3

1.4. Iskolarendszeren kívüli szakképzésben az óraszám: 900-1300

2. EGYÉB ADATOK

2.1. A képzés megkezdésének feltételei:

2.1.1. Iskolai előképzettség: alapfokú iskolai végzettség

vagy iskolai előképzettség hiányában

2.1.2. Bemeneti kompetenciák: a képzés megkezdhető e rendelet 3. mellékletében a Gépészet szakmacsoportra meghatározott kompetenciák birtokában

2.2. Szakmai előképzettség: -

2.3. Előírt gyakorlat: -

2.4. Egészségügyi alkalmassági követelmények: szükségesek

2.5. Pályaalkalmassági követelmények: -

2.6. Elméleti képzési idő aránya: 30%

2.7. Gyakorlati képzési idő aránya: 70%

2.8. Szintvizsga: nappali rendszerű oktatás vagy a nappali oktatás munkarendje szerint szervezett felnőttoktatás esetén kötelező

2.9. Az iskolai rendszerű képzésben az összefüggő szakmai gyakorlat időtartama:

3 évfolyamos képzés esetén a 9. évfolyamot követően 140 óra, a 10. évfolyamot követően 140 óra;

2 évfolyamos képzés esetén az első szakképzési évfolyamot követően 160 óra

3. PÁLYATÜKÖR

3.1. A szakképesítéssel legjellemzőbben betölthető munkakörök, foglalkozások

|  |  |  |  |
| --- | --- | --- | --- |
|   |  A |  B |  C |
|  3.1.1. |  **FEOR száma** |  FEOR megnevezése |  A szakképesítéssel betölthető munkakör(ök) |
|  3.1.2. |  8311 |  Szilárdásvány-kitermelő gép  |  Vájár (segédvájár) |
|  3.1.3. |   |  kezelője (szén, kő) |  Érc és ásvány előkészítő |
|  3.1.4. |   |   |  Törő és osztályozó kezelő |
|  3.1.5. |   |   |  Jövesztőgép-kezelő |
|  3.1.6. |   |   |  Szállítógép kezelő |
|  3.1.7. |   |   |  Gépkezelő |
|  3.1.8. |   |   |  Rakodógép kezelő |
|  3.1.9. |   |   |  Leszórógép kezelő |
|  3.1.10. |   |   |  Szivattyúkezelő |
|  3.1.11. |   |   |  Bányászati üzemeltető |

3.2. A szakképesítés munkaterületének rövid leírása:

Bányászati szén-, érc-, ásvány bányák: művelési, termelési feladatainak elvégzése, jövesztő, szállító, rakodó és kiszolgáló gépeinek üzemeltetése, az üzemeltetéshez kapcsolódó gépellenőrzési, kezelési, karbantartási és technológiai, valamint váratlanul felmerülő munkaszervezési feladatok végrehajtása.

A szakképesítéssel rendelkező képes:

- betartani és munkatársaival betartatni a munka-, baleset-, tűzvédelem, valamint a jövesztési, biztosítási, rakodási, szállítási, fenntartási, szerelési és javítási technológiákra vonatkozó egyéb előírásokat;

- elsősegélyt nyújtani;

- működtetni az alapvető gépeket (pl. motorok, erőátviteli berendezések, szivattyúk, kompresszorok, hőcserélők);

- ellenőrizni a gépek, berendezések, egyéb technikai eszközök működési környezetét, meggyőződni annak biztonságos voltáról;

- napi karbantartási műveleteket végezni;

- szállító berendezéseket beállítani, átépíteni, áthelyezni;

- biztosító anyagokat beépíteni, rögzíteni;

- a meddőt és az ásványi nyersanyagot szétválasztani;

- szellőztetési probléma észlelése esetén azt azonnal jelenteni a felügyeletének.

3.3. Kapcsolódó szakképesítések:

|  |  |  |  |
| --- | --- | --- | --- |
|   |  A |  B |  C |
|  3.3.1. |  **A kapcsolódó szakképesítés, részszakképesítés, szakképesítés-ráépülés** |
|  3.3.2. |  **azonosító száma** |  megnevezése |  a kapcsolódás módja |
|  3.3.3. |  54 544 01 |  Bányaművelő technikus |  azonos ágazat |
|  3.3.4. |  54 544 02 |  Fluidumkitermelő technikus |  azonos ágazat |
|  3.3.5. |  54 544 03 |  Gázipari technikus |  azonos ágazat |

**4. SZAKMAI KÖVETELMÉNYEK**

|  |  |  |
| --- | --- | --- |
|   |  A |  B |
|  4.1. |  **A szakképesítés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** |
|  4.2. |  **azonosító száma** |  megnevezése |
|  4.3. |  10194-12 |  Bányagépek működtetése |
|  4.4. |  10196-12 |  Bányászati alapismeretek |
|  4.5. |  10199-12 |  Termelési feladatok |
|  4.6. |  11497-12 |  Foglalkoztatás I. |
|  4.7. |  11499-12 |  Foglalkoztatás II. |
|  4.8. |  11500-12 |  Munkahelyi egészség és biztonság |

**5. VIZSGÁZTATÁSI KÖVETELMÉNYEK**

5.1. A komplex szakmai vizsgára bocsátás feltételei:

Az iskolarendszeren kívüli szakképzésben az 5.2. pontban előírt valamennyi modulzáró vizsga eredményes letétele.

Az iskolai rendszerű szakképzésben az évfolyam teljesítését igazoló bizonyítványban foglaltak szerint teljesített tantárgyak - a szakképzési kerettantervben meghatározottak szerint - egyenértékűek az adott követelménymodulhoz tartozó modulzáró vizsga teljesítésével.

5.2. A modulzáró vizsga vizsgatevékenysége és az eredményesség feltétele:

|  |  |  |  |
| --- | --- | --- | --- |
|   |  A |  B |  C |
|  5.2.1. |  **A szakképesítés szakmai követelménymoduljainak** |
|  5.2.2. |  **azonosító száma** |  megnevezése |  a modulzáró vizsga vizsgatevékenysége |
|  5.2.3. |  10194-12 |  Bányagépek működtetése |  gyakorlati, szóbeli |
|  5.2.4. |  10196-12 |  Bányászati alapismeretek |  írásbeli |
|  5.2.5. |  10199-12 |  Termelési feladatok |  gyakorlati, szóbeli |
|  5.2.6. |  11499-12 |  Foglalkoztatás II. |  írásbeli |
|  5.2.7. |  11500 12 |  Munkahelyi egészség és biztonság |  írásbeli |
|  5.2.8. |  11497-12 |  Foglalkoztatás I. |  írásbeli |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51%-osra értékelhető.

5.3. A komplex szakmai vizsga vizsgatevékenységei és vizsgafeladatai:

5.3.1. Gyakorlati vizsgatevékenység:

A vizsgafeladat megnevezése: Bányászati feladatok

A vizsgafeladat ismertetése: Bányászat művelési, termelési feladatainak elvégzése, jövesztő, szállító, rakodó és kiszolgáló gépeinek üzemeltetése.

A vizsgafeladat időtartama: 180 perc

A vizsgafeladat értékelési súlyaránya: 70%

5.3.2. Központi írásbeli vizsgatevékenység:

A vizsgafeladat megnevezése: -

A vizsgafeladat ismertetése: -

A vizsgafeladat időtartama: -

A vizsgafeladat értékelési súlyaránya: -

5.3.3. Szóbeli vizsgatevékenység:

A vizsgafeladat megnevezése**:** Bányászati, munkafolyamatok, technológiák, a modulok anyagával egyeztetve.

A vizsgafeladat ismertetése: A szóbeli vizsgatevékenység központilag összeállított vizsgakérdései a 4. Szakmai követelmények fejezetben szereplő szakmai követelménymodulok témaköreit tartalmazza.

A vizsgafeladat időtartama: 45 perc (felkészülési idő 30 perc, válaszadási idő 15 perc)

A vizsgafeladat értékelési súlyaránya: 30%

5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:

A szakképesítéssel kapcsolatos előírások az állami szakképzési és felnőttképzési szerv honlapján érhetők el a Vizsgák menüpontban.

5.5. A szakmai vizsga értékelésének a szakmai vizsgaszabályzattól eltérő szempontjai: -

**6. ESZKÖZ- ÉS FELSZERELÉSI JEGYZÉK**

|  |  |
| --- | --- |
|   |  A |
|  6.1. |  **A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék** |
|  6.2. |  Bányászati kéziszerszámok |
|  6.3. |  Pneumatikus bányászati kéziszerszámok |
|  6.4. |  Villamos bányászati kéziszerszámok |
|  6.5. |  Bányalevegő és gázösszetételt mérő eszközök |
|  6.6. |  Teheremelő berendezések |
|  6.7. |  Jövesztő berendezések |
|  6.8. |  Szállító berendezések |
|  6.9. |  Leszóró berendezések |
|  6.10. |  Biztosító szerkezetek |
|  6.11. |  Törő és osztályozó berendezések |
|  6.12. |  Földmunkagépek |
|  6.14. |  Hidraulikus berendezések |
|  6.15. |  Sűrített levegős berendezések |
|  6.16. |  Folyadék szállító berendezések |
|  6.17. |  Egyéni és kollektív védőeszközök |
|   |

1. Megállapította: 25/2017. (VIII. 31.) NGM rendelet 1. § (2), 2. melléklet 4. Hatályos: 2017. IX. 1-től. [↑](#footnote-ref-1)